GiliGold/VAD_KnessetCorpus huggingface dataset:
משה גפני: המחוקק קבע ש"צרכן הזכאי לגמלה לפי סעיף...
משה גפני: חוק הבטחת הכנסה.
משה גפני: בעד 400 הקוט"ש...", בסדר – "השר", הכוונה שר האנרגיה והמים, נכון?
משה גפני: זה השר.
שגית אפיק: שר התשתיות.
שכיב מוראד שנאן: זו ההגדרה.
משה גפני: שר התשתיות זה שר האנרגיה והמים - זה מצ'רנוביל.
אמנון כהן: צ'רנוביל.
שכיב מוראד שנאן: אין יותר משרד תשתיות.
משה גפני: אתה מבין, מגיע העוזר של השר עכשיו ושואל למה לא הכנסנו את ילדי צ'רנוביל, ואורי מקלב אומר לו: ניסיתי, והוא אומר: האוצר אומר שלא ניסית.
אמנון כהן: לא, השר התנגד אז.
משה גפני: פשוט - עולם השקר.
משה גפני: תאמין לי, לא צריך כבר להתרגש מכלום.
משה גפני: "השר, בהתייעצות עם שר הרווחה ובהסכמת שר האוצר, רשאי לקבוע אוכלוסיות נזקקות נוספות", קבעו: "נכים" - קבעו.
משה גפני: עכשיו, השרים האלה היו צריכים לשבת.
משה גפני: בישיבה הקודמת בוועדת הכספים – וכמובן, זה 1.5% מסה"כ התשלומים המשולמים על-ידי הצרכנים, זו ההנחה – שאלתי למה לא נותנים את ה-1.5% הזה?
משה גפני: הרי יש נכים, הרי אנחנו נמצאים במדינה של פערי מעמדות קשים מאוד, יש אנשים שרעבים ללחם, הם צריכים חשמל.
אמנון כהן: שרים צבועים.
משה גפני: בקיצור, אז אמרו: השרים עוד לא הספיקו.
משה גפני: אומר עכשיו מר אדירי, רכז אנרגיה במשרד האוצר, שמתברר לפי ועדת הכלכלה שהולכים להעביר חוק שבעזרת השם כשהחוק הזה יעבור, יגיעו ל-1.5%, אז יתווספו כל מיני אוכלוסיות.
אודי אדירי: זה עבר בקריאה שנייה, שלישית, אדוני היושב-ראש.
משה גפני: קריאה שנייה ושלישית, כן, בעזרת השם.
משה גפני: אני רק רוצה לדעת - - -
אודי אדירי: לא, לדעתי זה עבר קריאה שנייה ושלישית - זה חוק בישראל.
משה גפני: זה בסדר, הבנתי.
משה גפני: היות ואני 23 שנה בכנסת - -
אודי אדירי: זה חוק.
משה גפני: - - אז מה פירוש המלה "עבר" בוועדה ומתי זה - - -
אודי אדירי: לא, עבר במליאה.
משה גפני: אה, עבר במליאה.
אודי אדירי: זה חוק בישראל.
אמנון כהן: אז למה זה לא מתקיים?
אמנון כהן: את זה שואל היושב-ראש.
אמנון כהן: למה זה לא מתקיים?
משה גפני: כשזה יגיע ל-1.5% אז יגיע ל-1.5%, אז הכול יהיה בסדר.
משה גפני: אני רק שואל האם אתם יכולים לתת לי או לנו לוועדה את הכסף שאתם מרוויחים עד אז כדי שנוכל לחלק "קמחא דפסחא" לנכים?
אודי אדירי: לא, רק - - -
משה גפני: מה רק?
משה גפני: מה עם הכסף עד היום?
משה גפני: היום זה 0.7% - - -
אמנון כהן: שיזרקו אותו רטרואקטיבית, אדוני.
אודי אדירי: לא, צריך לציין - - -
משה גפני: אגב, זה לא יגיע ל-1.5%.
אודי אדירי: הכסף - - -
משה גפני: שלא תהיה טעות, הוא סתם אומר.
אודי אדירי: הכסף, אדוני היושב-ראש - - -
משה גפני: מאיפה אתה יודע שזה יגיע ל-1.5%?
אודי אדירי: רגע, אסביר.
אודי אדירי: קודם כל, הכסף אצל צרכני החשמל.
אודי אדירי: הרי כשזה מגיע ל-1.5% המשמעות ברורה, תעריף החשמל הממוצע לאוכלוסייה עולה ב-1.5%, צריך להבין את זה.
משה גפני: חוק עשו, הבנתי?
משה גפני: חוק.
אודי אדירי: זה לא אצלנו באוצר הכסף.
משה גפני: טוב, בסדר, מאה אחוז.
אודי אדירי: עכשיו, אתה שואל האם זה יגיע ל-1.5% - - -
משה גפני: תגיד לי, אורן, אתם לא יכולים לעשות משהו?
משה גפני: עזוב את האוצר, אתם לא יכולים לעשות משהו ב"חברת החשמל"?
אורן הלמן: לא.
משה גפני: יש נכים, יש נזקקים, באמת?
משה גפני: תורידו קצת משכר הבכירים.
אורן הלמן: אמרנו כבר בפעם הקודמת - - -
אורן הלמן: את התשובה ששמעת - - -
אמנון כהן: באיזו ועדה?
אורן הלמן: פה.
אורן הלמן: את התשובה שאמרת ששמעת כבר, שבשנת 2012 שכר עובדי "חברת החשמל" מהווה 15% מכלל הוצאותיה.
אורן הלמן: כלומר, גם אם תפטרו מחר בבוקר את כל עובדי "חברת החשמל" - -
משה גפני: לא, לא אמרתי לפטר.
משה גפני: יש - - -
אורן הלמן: - - זה לא ישנה כהוא זה.
משה גפני: לא לפטר.
משה גפני: אפשר לעשות את ההנחות האלה?
משה גפני: אה, זה "רשות החשמל".
אורן הלמן: אנחנו פועלים לפי הוראות החוק ובוודאי לפי הוראות - - -
משה גפני: תראו, חברי הכנסת, חבר הכנסת שנאן, אני בעיקר אומר לך, מה אתה מסתכל?
שכיב מוראד שנאן: אני שומע.
משה גפני: אני בעיקר אומר לך, יכולים לעשות חוק, יכולים לעשות מה שרוצים, לא יצא שום דבר מזה.
משה גפני: תסתכל, תסתכל מה שקורה פה עם החוק הזה - -
שכיב מוראד שנאן: אסור לשלוח את אורן הלמן לישיבת ועדת הכספים.
משה גפני: לא, אורן הלמן - - -
אודי אדירי: לא, אדוני היושב-ראש, ההנחות יגדלו משמעותית, הביצוע של ההנחות יגדל משמעותית, אם יגיע ל-1.5% או לא אני לא יודע, אבל יגדל משמעותית מאוד.
משה גפני: לא, לא, בסדר, בסדר.
שכיב מוראד שנאן: אדוני היושב-ראש, אני מבקש, באמת, ניקח את זה ברצינות.
שכיב מוראד שנאן: לא לאשר את זה היום עד שהם יבואו אלינו עם רעיון - - -
משה גפני: לא לאשר?
משה גפני: תהיה בעיה, יעלו המחירים.
אמנון כהן: יעלו - - -
שגית אפיק: יעלו המחירים.
משה גפני: הייתי מת לא לאשר, תאמין לי.
שכיב מוראד שנאן: אני בעד לא לאשר.
שכיב מוראד שנאן: אני בכל מקרה הולך להצביע נגד.
משה גפני: אז המשמעות של העניין זה שהמחירים יעלו, זו המשמעות.
שכיב מוראד שנאן: המשמעות שהם יבואו עם רעיונות אחרים שישפרו את המצב ובסופו של דבר הם יודעים שאישור - -
משה גפני: מה אתה אומר, אמנון?
אמנון כהן: להצביע.
משה גפני: צריך להצביע, אין ברירה.
שכיב מוראד שנאן: - - הם כן יקבלו.
שכיב מוראד שנאן: אני במקומך לא הייתי רץ לתת את האישור כל כך מהר.
אמנון כהן: תחום אותם בזמן לגבי ה-1.5%.
משה גפני: לכמה זמן אתם מבקשים את הערבות?
גיל שבתאי: שנה.
ענת מימון: שנה.
חגי פדר: הערבות הזאת למשך שנה-שנה וחצי הולכת להיות.
משה גפני: שנה או שנה וחצי?
ענת מימון: כתוב שנה.
שגית אפיק: כתוב שנה.
שגית אפיק: ביקשתם לשנה בלבד.
טמיר כהן: במכתב כתבתם שנה.
עמית כהנא: שנה.
ענת מימון: "ועד לתקופה של שנה מיום אישור הערבות".
גיל שבתאי: שנה מיום - אה, לא, שנה להנפקת הערבות, כן.
משה גפני: כמה זמן אתם מבקשים את הערבות הזאת?
ענת מימון: לא כתוב שנה להנפקת הערבות.
קריאה: היא גם תונפק לשנה.
ענת מימון: "שנה מיום אישור העברות על-ידי ועדת הכספים".
גיל שבתאי: שנה מיום האישור יעמידו את הערבות, לא ששנה התוקף של הערבות.
ענת מימון: אנחנו צריכים לכתוב זמן.
אודי אדירי: תוקף של ערבות יכול להיות יותר ארוך.
שגית אפיק: לא, תוקף הערבות לא יכול להיות יותר זמן, כי ועדת הכספים צריכה - - -
משה גפני: אוקיי, אני מביא את זה להצבעה.
טמיר כהן: אני יכול לשאול שאלה?
טמיר כהן: יש לי שתי שאלות: גיל, אחת, יש לנו את ההנחה של ה-88% שמסתיימת בסוף אפריל, מה אתם מתכוונים לעשות אתה?
טמיר כהן: כי זה ישפיע על -?
גיל שבתאי: סליחה, לא הקשבתי, אנחנו מבקשים את הערבות לשנה, אני פשוט - - -
אודי אדירי: מתכוונים להאריך אותה.
טמיר כהן: מתכוונים להאריך?
טמיר כהן: בכמה זמן?
אודי אדירי: התאריך נקבע לאפריל.
אודי אדירי: המתווה שסיכמנו עם החברה ועם הרשות היה מתווה שאנחנו נבחן את זה בהתאם למצב משק הגז, זאת אומרת, האם חזר הגז המצרי ויש אספקת גז סדירה.
אודי אדירי: בהינתן העובדה שמצב העניינים הוא שהמצב אף הוחרף, אנחנו נאריך את זה.
אודי אדירי: כשכל עוד מצב העניינים הוא המצב הזה שהמשק מסתמך על סולר, אז אנחנו קרוב לוודאי נאריך עד סוף השנה, יכול להיות שבמנה אחת או בשתיים.
טמיר כהן: ועוד שאלה אחת לגיל, לחשב הכללי: עלות הערבות – כמה קבעתם אותה?
גיל שבתאי: העמלה?
גיל שבתאי: חצי אחוז.
טמיר כהן: זה סגור?
ענת מימון: סליחה, אני רוצה - - -
משה גפני: שנייה, בבקשה.
ענת מימון: רק לגבי הגבלת סכום הערבויות סעיף 3, בדרך כלל אתם מציינים את העמידה בהגבלה - - -
עמית כהנא: שלחנו.
גיל שבתאי: כן, כתבנו שזה במסגרת - - -
עמית כהנא: שלחנו את מצבת הערבויות היום בבוקר, לדעתי היום אנחנו נמצאים - - -
שגית אפיק: זה לא מופיע במכתב.
ענת מימון: איפה שלחתם?
גיל שבתאי: כן, זה לא מופיע במכתב, אבל ביקשת את זה העברה - - -
שגית אפיק: אז מה כתוב במה ששלחו לך?
שגית אפיק: כי זה פשוט לפי החוק צריך - - -
גיל שבתאי: זה 10% מהתקציב ללא פיתוח ואנחנו עומדים בהיקף הזה.
קריאה: יש 26 מיליארד ויש להם 24 מיליארד.
גיל שבתאי: אנחנו עומדים בהיקף הזה כרגע, יש 24 מיליארד.
משה גפני: לא יותר מ-24.7 מיליארד.
שגית אפיק: לא, הם צריכים להיות לא יותר מ-10% - -
ענת מימון: עד 10%.
שגית אפיק: - - מתקציב - - -
גיל שבתאי: שזה בערך 24.7 מיליארד, נכון?
גיל שבתאי: ואנחנו - - -
שגית אפיק: יש להם גם הגבלת תקופה, אז זה – כשתצביע - - -
משה גפני: רבותי, אני עובר - כן, בבקשה.
נופיה בכר: רציתי להגיד לגבי ההצעה כאן של הערבויות - לדחות את זה.
נופיה בכר: המשמעות של דחיית מתן הערבות זו ריבית הרבה יותר גבוהה - - -
נופיה בכר: אני עדיין לא מציעה, אני מתייחסת למה שנאמר.
אמנון כהן: היא מתייחסת למה שאמר חבר הכנסת שכיב.
נופיה בכר: לפני שזה עולה להצבעה.
נופיה בכר: הציע חבר הכנסת לדחות את ההחלטה לגבי הערבויות.
נופיה בכר: אני אומרת, ההחלטה הזאת - אם לא ייתנו להם ערבות מדינה והם יצטרכו לגייס את הכסף מהמשאבים שלהם בלי ערבות, המשמעות היא ריבית הרבה יותר גבוהה, וכמו שאמרו כאן, תעריפים יותר גבוהים לאזרח.
נופיה בכר: אז זה לא דופק את החברה, החברה תיקח את ההלוואה אם היא צריכה אותה, היא תצטרך לשלם על זה הרבה יותר בתנאים הרבה פחות טובים, אז זו המשמעות.
שכיב מוראד שנאן: הבנתי את זה בלי שיסבירו לי את זה.
שכיב מוראד שנאן: אני קצת מבין באחד ועוד אחד כמה זה.
שכיב מוראד שנאן: אבל לדעתי, עצם העובדה שהמצב הזה עובר כל פעם בלי שזה מקבל יחס אמיתי לטובת האזרח, זה גרוע מאוד ואני מתנגד לזה גם אם יאשרו את זה.
משה גפני: חבר הכנסת שנאן, אני הולך לעשות ככה – אבקש מהוועדה לאשר את זה בגלל הסיבה הזאת שאחרת המחירים יעלו.
משה גפני: אבקש ממשרד האוצר, ממשרד האנרגיה ומ"חברת החשמל" לא להביא לנו בקשות נוספות לערבויות, נגביל את זה בזמן לשנה אחת, עד שאנחנו לא מקבלים פירוט מדויק – מה קורה עם ההנחות.
אמנון כהן: נחכה שנה?
משה גפני: לא שנה, יש קודם.
גיל שבתאי: אנחנו ממילא באים עוד חודש-חודשיים.
שכיב מוראד שנאן: הוא מתכוון לתת את הערבות לשנה ולהגביל אותם במתן תשובות לא לשנה אלא פחות.
משה גפני: לא, הם חייבים לבוא - - -
אמנון כהן: לפני הבקשה הבאה תביא לי את המידע.
משה גפני: הבקשה הבאה תבוא כנראה בעוד חודשיים-שלושה.
גיל שבתאי: בעקבות העלייה במחירים אנחנו נבוא לפה תוך חודשיים.
גיל שבתאי: תוך חודשיים נגיע לכאן.
משה גפני: תוך חודשיים צריכה להגיע בקשה נוספת לוועדת הכספים.
משה גפני: אני מודיע להם: אל"ף, שאני מגביל את זה לשנה מיום האישור בוועדה, ואני דורש מהם, כשהם מגיעים עם עוד בקשה לוועדה - והם מגיעים כנראה בתוך כחודשיים - אני מבקש לדעת לגבי ההנחות.
משה גפני: אני לא סומך על החוק בעניין הזה.
משה גפני: החוק מאוד פרוץ, הוא - - -
אמנון כהן: הוא אפשר להם פשוט לשבת ולשתות קפה ביחד.
משה גפני: הוא אפשר להם לשחק עם העניין.
משה גפני: אנחנו הולכים להקשיח עמדות בעניין של ההנחות.
משה גפני: לא אקבל – ואז אל תגידו שהמחירים יעלו בגלל שלא נאשר, לא ערבות ולא הארכה ולא שום דבר אם לא נקבל תשובות ופתרונות לעניין הזה, אז זה דבר אחד.
משה גפני: עכשיו, נציגת משרד האנרגיה, נופיה, אני מתנצל שהיות ואת כאן, אז אני אומר לך – אנחנו אישרנו מקודם הנחות במים, בא היועץ של שר האנרגיה לחבר הכנסת מקלב ושואל אותו למה ילדי צ'רנוביל לא בפנים.
משה גפני: אמר לו חבר הכנסת מקלב: אני ניסיתי, ביקשתי - -
אמנון כהן: והשר התנגד.
משה גפני: - - ביקשתי להכניס את ילדי צ'רנוביל בהנחה של המים, אז הוא אומר לו: משרד האוצר אמר לי שלא ביקשת.
משה גפני: תגידי לשר, אני רואה את האמירות האלה בחומרה רבה.
משה גפני: אם השר רוצה להכניס את ילדי צ'רנוביל, אני לא הממשלה - -
אמנון כהן: שיביא כסף.
משה גפני: כן, שיביא כסף ממשרד האנרגיה, שיתווכח עם משרד האוצר, שינהל אתם דיונים.
משה גפני: עם כל הכבוד, שאנחנו רואים עולם הפוך, אבל יש גבול לעולם ההפוך שאנחנו מסכימים לספוג.
משה גפני: אנחנו יורקים דם עם המלחמה עם משרד האוצר להנחות.
משה גפני: היינו צריכים להוריד אוכלוסיות מאוד קשות.
משה גפני: שר בממשלה, מופקד על "רשות המים" לא יכול לתת הנחייה כזאת?
משה גפני: הוא מתווכח עם חבר הכנסת מקלב?
אמנון כהן: במקום להגיד תודה.
משה גפני: שאתמול הוא בכה בטלפון - הוא אומר לי: את מי אני אוריד?
משה גפני: הוא אומר לו: שמתי את ילדי צ'רנוביל, הם הוציאו את זה.
גיל שבתאי: אני רק רוצה לחדד לעניין התקופה.
משה גפני: התקופה זה שנה מאישור הוועדה.
גיל שבתאי: שעמלת הערבות תהיה משנה, אבל התקופה עצמה - - -
משה גפני: הערבות תהיה לשנה מיום האישור בוועדה.
גיל שבתאי: לא, את זה אנחנו צריכים עד שנה וחצי - -
משה גפני: אתם יכולים לרצות.
גיל שבתאי: - - כי ההנפקה לא הולכת להיות השבוע, יכול להיות שהיא תהיה - - -
משה גפני: בסדר, אז שתהיה השבוע.
גיל שבתאי: אבל אני - - -
אמנון כהן: לא, טכנית אי-אפשר.
שכיב מוראד שנאן: שנה מיום ההנפקה.
ענת מימון: זה לא ישים להחלטה הזאת.
טמיר כהן: הם אמרו - - -
גיל שבתאי: הבקשה היא שהתקופה עצמה של החזר הערבות הוא עד שנה וחצי - - -
משה גפני: מתי ההנפקה?
גיל שבתאי: הערבות צפויה להיות תוך שבוע וחצי, משהו כזה.
משה גפני: אז למה שנה וחצי?
גיל שבתאי: לא, התקופה עצמה, תקופת ההחזר.
גיל שבתאי: שוב, אני לא רוצה - - -
טמיר כהן: אתם אמרתם לנו שההנפקה תהיה ב-5 באפריל.
טמיר כהן: זו לא דרך – זה עוד יומיים.
גיל שבתאי: זה תלוי בתנאי השוק.
אמנון כהן: אתה מסתדר?
אמנון כהן: כמה זמן אתה צריך?
גיל שבתאי: אנחנו צריכים שתקופת ההחזר תהיה עד שנה וחצי.
גיל שבתאי: היא צפויה להיות, עמיר, היא צפויה להיות השבוע, אבל תלוי בתנאי השוק ועד שיגמרו את כל הדברים.
אמנון כהן: יש היגיון במה שהוא אומר.
משה גפני: הבנתי, גיל, תודה רבה.
משה גפני: אני מבקש להציע כך - שהערבות תהיה שנה מיום ההנפקה, אלא אם כן ההנפקה תתבצע לא בתוך חודשיים אלא יותר מזה ואז אבקש שתחזרו לוועדה.
אודי אדירי: אדוני היושב-ראש, רק מלה בעניין הזה.
אודי אדירי: תראה, אנחנו מנסים פה ליצור משהו שיאפשר ל"חברת החשמל" להתקיים.
אודי אדירי: זה לא סוד שהשינוי המשמעותי באספקת הדלקים של החברה הולך להיות בעוד כשנה ושלושה או ארבעה חודשים.
משה גפני: בסדר, תבואו לכאן.
אודי אדירי: לא, נבוא לכאן בכל מקרה.
אמנון כהן: הוא לא נותן להם את זה.
אודי אדירי: יש לנו הרבה ערבויות.
אודי אדירי: אבל הערבות הזאת, אם כבר נותנים אותה, אז בוא ניתן אותה כך שלא צריך בעוד שנה לבוא עוד פעם למחזר אותה.
אודי אדירי: אנחנו בכל מקרה נבוא בעוד חודש לבקש מהוועדה - - -
משה גפני: ההנפקה תהיה בחודש הבא פחות או יותר לפי מה שאתם אומרים.
משה גפני: חודש הבא, חודש וחצי, בסדר.
גיל שבתאי: כנראה בשבוע הבא, אבל - - -
משה גפני: שבוע הבא.
משה גפני: אתם מקבלים אישור לשנה והאישור הזה, אם יהיה שינוי במחירי הדלקים ואתם תצטרכו הרי לבוא לכאן כמה פעמים, תבואו עוד הפעם - - -
אודי אדירי: לא, אבל אז ההנפקה ניתנת לשנה.
גיל שבתאי: ההנפקה תינתן לשנה, ואז הריבית נקבעת - -
אודי אדירי: סתם זה חבל.
גיל שבתאי: - - בהתאם לתקופת ההלוואה.
גיל שבתאי: אנחנו מבקשים אישור לעד שנה וחצי, אנחנו צריכים לסגור בדיוק עם "חברת החשמל" את התקופה, כי זה הזמן שצריך כדי לגשר על הפער בתזרים המזומנים.
אודי אדירי: אנחנו במילא נחזור לפה.
גיל שבתאי: כפי שאמרתי, אנחנו ממילא נבוא לפה בעוד חודשיים עם ערבות נוספת שהיא כנראה אפילו תהיה יותר ארוכה משנה וחצי.
גיל שבתאי: תזכור שהפריסה של התעריף היא למשך שלוש שנים.
גיל שבתאי: לכן, צריך לבנות כאן - - -
משה גפני: מה זה, הערבות של ה-88%?
גיל שבתאי: לא, אנחנו מדברים על עוד ערבות שתינתן להנפקה ציבורית.
משה גפני: אה, הנפקה נוספת – מה שאתם עומדים - - -
אמנון כהן: שנה וחצי, גפני, זה בסדר.
גיל שבתאי: שהיא תהיה על בסיס תשקיף לתקופה יותר ארוכה משנה וחצי.
גיל שבתאי: תזכרו עוד פעם, המסגרת של המיתון של עליית התעריף היא למשך שלוש שנים.
משה גפני: כן, אבל זה כבר לא משנה.
גיל שבתאי: אבל הערבות הזאת נועדה לגשר - - -
משה גפני: אתם רוצים שנה וחצי מיום האישור?
גיל שבתאי: עד שנה וחצי.
משה גפני: עד שנה וחצי מיום האישור?
גיל שבתאי: עד שנה וחצי מיום ההנפקה.
גיל שבתאי: אני אומר שוב, ההנפקה צריכה להיות בחודש הקרוב.
שגית אפיק: לפי החוק אי-אפשר לעבור בערבות שנתיים.
שגית אפיק: הוועדה לא יכולה לאשר לכם שנתיים.
שגית אפיק: עד שנתיים זה המקסימום.
חגי פדר: שנתיים ממועד ההנפקה.
גיל שבתאי: לא, שנתיים ממועד תוקף האישור.
שגית אפיק: כיוון שמועד ההנפקה לא ידוע כרגע.
שגית אפיק: שוב, מועד תוקף האישור זה מהיום עד עוד שנתיים.
שגית אפיק: מועד ההנפקה, אתם אומרים: אולי עוד שבוע, אולי עוד חודשיים, הוא לא - - -
גיל שבתאי: לא, הוא בחודש הקרוב.
משה גפני: החוק קובע שתוקפו של אישור שנתנה הוועדה לפי הוראות סעיף קטן (א) יהיה לשנתיים.
אודי אדירי: לא, זה התוקף לאישור.
גיל שבתאי: זה בסדר, אין לנו בעיה עם התוקף.
גיל שבתאי: התוקף מספיק חודשיים.
שגית אפיק: התוקף לאישור - אין לך - - -
אודי אדירי: לא, רגע יש לי הבנה בסיסית, שגית, שנייה.
אודי אדירי: יש תוקף לאישור – זה מתי יכולים להעניק ערבות, בסדר?
אודי אדירי: זה גם חודשיים מספיקים.
אודי אדירי: כשאנחנו מעניקים ערבות היא כנגד הלוואה שהחברה לוקחת - -
גיל שבתאי: לתקופה.
אודי אדירי: - - היא יכולה להיות גם עשר שנים.
אודי אדירי: שם אנחנו צריכים שנה וחצי.
אודי אדירי: זה הכול.
שגית אפיק: הבנתי, שנה וחצי.
אודי אדירי: התוקף לאישור הוועדה מספיק לשנה.
גיל שבתאי: על-פי החוק הוועדה לא צריכה לאשר את התקופה, היא רק צריכה לאשר את מודע תוקף האישור.
גיל שבתאי: אנחנו רק אומרים לכם שהערבות תהיה עד שנה וחצי ותוקף האישור מספיק לנו לשנה, אפילו פחות מזה, אבל מספיק לנו לשנה.
משה גפני: תוקף של אישור לשנתיים, אפילו שבתוך שנתיים הם עוד לא עשו כלום?
גיל שבתאי: כי זה הכול תלוי בתנאי השוק.
משה גפני: מי עשה את החוק הזה?
אמנון כהן: אבל זה לפי תנאי שוק.
אמנון כהן: גפני, מחכים לרגע האמת.
שגית אפיק: התיקון שלו זה 10% לדווח לך.
משה גפני: איזה חוקים עושים לכם, חבל על הזמן - -
עמית כהנא: אדוני היושב-ראש, צריך את זה כי - - -
משה גפני: - - עכשיו אני מבין למה המדינה מתנהלת ככה.
משה גפני: אתה הבנת?
משה גפני: ב-1958 עשו חוק שאתה נותן להם אישור בוועדת הכספים, והאישור בתוקפו שנתיים והוא יכול אחרי שנה ושמונה חודשים לעשות הנפקה - -
עמית כהנא: אדוני היושב-ראש - - -
משה גפני: - - בלי לבקש רשות מאף אחד.
עמית כהנא: אדוני היושב-ראש, המטרה של הסעיף הזה היא כמו שלמשל נתנו ערבות ליח"פים (יחידות פרטיות) - - -
שכיב מוראד שנאן: אם לא הוחלט אחרת.
עמית כהנא: רק להסביר את המהות של זה - - -
משה גפני: כן, מי אדוני?
עמית כהנא: עמית כהנא ממחלקת ערבויות מדינה בחשב הכללי.
משה גפני: יועץ משפטי?
עמית כהנא: לא.
משה גפני: אז אני יכול לדבר אתך בגובה העיניים, כן.
עמית כהנא: כמו שנתנו את הערבות ליח"פים לתקופה של שנתיים, כי כל פעם חותמים על ערבות למשך זמן מסוים, אז נתנו משך של שנתיים שעסק יבוא ויבקש את הערבות.
עמית כהנא: לזה יש את משך הזמן שאז אפשר להנפיק את הערבות.
גיל שבתאי: אנחנו צריכים מסגרות.
משה גפני: אתם באים לכאן בעוד חודשיים?
עמית כהנא: בעזרת-השם.
גיל שבתאי: בכל מקרה לערבות אחרת, בכל מקרה לערבות נוספת כי מיליארד וחצי שקלים לצערנו לא מספיקים בגלל העלייה החדה - - -
משה גפני: בסדר, הנה אורן.
אורן הלמן: אני רק רוצה להגיד בהמשך למה שאמרו פה:
אורן הלמן: אנחנו מתכוונים להנפיק עד יום חמישי הזה במידה ויהיו לכם - - -
גיל שבתאי: התוקף צריך להיות עד שנה, ההנפקה צפויה להיות עד שנה וחצי עצמה, זאת אומרת, משך ההחזר של ההלוואה, אבל זה רק לידיעה - לא באישורים.
משה גפני: תגידי לי אם אני יכול לעשות את זה.
שגית אפיק: אוקיי, אין בעיה.
משה גפני: אנחנו נותנים אישור שתוקפו לשלושה חודשים.
משה גפני: ואנחנו מאשרים תוקף מיום ההנפקה לשנה וחצי.
משה גפני: זה עונה על הבעיה?
שגית אפיק: בסדר, כן.
אמנון כהן: כן, מאה אחוז.
אמנון כהן: קיבלנו את זה.
משה גפני: אגב, בעוד חודשיים הם מגיעים עוד הפעם ואני עומד בעניין הזה, אני מבקש רק שיזכירו לי אם אשכח בגלל שיש עוד הרבה בעיות עד אז.
אמנון כהן: תוציא להם מכתב.
משה גפני: צריך להוציא מכתב.
משה גפני: לפני שאתם מגיעים עם ערבות נוספות, אנחנו מבקשים לדעת לגבי ההנחות: מה הולך לקרות עם ה-1.5% מסך התשלומים - -
אמנון כהן: תיתן לשר האוצר.
משה גפני: - - מי זכאי לקבל?
משה גפני: מתי מקבלים את ההנחות?
משה גפני: אתם מגיעים תוך חודשיים, תוך חודשיים אני רוצה תשובה על העניין הזה.
שכיב מוראד שנאן: טוב, אם זה יהיה בר ביצוע אי-פעם.
משה גפני: כן, זה יהיה בר ביצוע משום ש-0.7% כבר נותנים.
שכיב מוראד שנאן: זה שעוד יש - - -
משה גפני: רק השרים עסוקים, יש להם דברים יותר חשובים.
משה גפני: אני מביא להצבעה את ערבות המדינה ל"חברת החשמל", כאשר ההצעה היא שהאישור בר-תוקף לשלושה חודשים מיום ההנפקה למשך שנה וחצי.
משה גפני: מי בעד אישור הערבות?
משה גפני: הערבות אושרה.
משה גפני: אני פותח את הישיבה בנושא: צו לעידוד השקעות הון (קביעת תחומי אזורים מיוחדים לעניין מפעלי תיירות) (תיקון) התשע"ב–2012.
נועז בר ניר: שלום, אדוני.
משה גפני: שלום וברכה המנכ"ל, בבקשה.
אמנון כהן: מה שלומך?
אמנון כהן: שב, אדוני.
משה גפני: בצו העידוד הקודם לא נכנס ים המלח, אדוני המנכ"ל, ואנחנו ביקשנו להכניס גם את ים המלח.
נועז בר ניר: גם בקשה שלכם, כן, בהחלט.
משה גפני: מי עוד ביקש?
נועז בר ניר: הרי הממשלה יצאה לתוכנית גדולה לשיקום ים המלח - -
משה גפני: הממשלה - - -
נועז בר ניר: - - השקיעה משאבים.
אמנון כהן: איזה ממשלה?
משה גפני: זה הממשלה מהנכים, מהמים של הנכים, שהיא מתנגדת לילדי צ'רנוביל.
נועז בר ניר: הממשלה החליטה על "קציר" בים המלח, אז סוף-סוף אפשר להכניס את ים המלח, כי בעצם - -
אמנון כהן: ואי, ואי, ואי.
נועז בר ניר: - - הוחלטה סוגיית עיצוב המפלס ואז זה בעצם אפשר את הכנסת ים המלח - - -
משה גפני: בקיצור, מכניסים את ים המלח לצו של עידוד התיירות.
משה גפני: מישהו מתנגד לעניין הזה?
משה גפני: אף אחד לא מתנגד?
משה גפני: איך אנהל ככה ישיבה בלי התנגדויות?
אמנון כהן: כל בתי המלון מוצפים שם, אדוני, תתחיל לעבוד.
נועז בר ניר: באנשים.
טמיר כהן: מוצפים תרתי משמע.
משה גפני: אוקיי, מי בעד צו לעידוד השקעות הון (קביעת תחומי אזורים מיוחדים לעניין מפעלי תיירות) (תיקון) התשע"ב–2012?
משה גפני: – ירים את ידו.
שגית אפיק: רק מה התחילה שאתם מבקשים?
שגית אפיק: כי לא רשום בצו, אם אפשר.
נועז בר ניר: תחולה מיידית.
שגית אפיק: תחולה מיידית מיום הפרסום?
נועז בר ניר: זה בתוקף עד סוף שנה, כן.
אמנון כהן: אישיותך כבר עושה את העבודה פה.
נועז בר ניר: אתה רואה.
נועז בר ניר: תודה רבה לכם.
משה גפני: על לא דבר, שיהיה לכם חג כשר ושמח, כל טוב.
משה גפני: אני פותח את הישיבה בנושא: שינויים בתקציב לשנת 2012.
משה גפני: מס' פנייה לוועדה - 139.
אמנון כהן: שמרת, בבקשה, הוא פה.
אורי שמרת: צהרים טובים, הפנייה נועדה להעברת 65 מיליון שקלים "בהרשאה להתחייב מהרזרבה הכללית לתקציב מינהל הפיתוח של משרד החינוך" לטובת "בינוי פינות עבודה ליישום רפורמת "עוז לתמורה"".
אמנון כהן: מה זה "עוז לתמורה"?
אורי שמרת: "עוז לתמורה" זה רפורמה בחטיבה העליונה שנחתמה עם רן ארז לא מזמן, שהאריכה את שבוע העבודה של המורים ל-40 שעות, והיא כוללת 24 שעות פרונטליות - - -
אמנון כהן: גם כוללת את שיפוץ בתי-הספר – הכול?
אורי שמרת: היא כוללת 24 שעות פרונטליות, שש שעות פרטניות ו-10 שעות שהייה.
אורי שמרת: בשעות השהייה המורים יצטרכו פינות לשהות בהם.
אמנון כהן: אה, אז הפינות האלה.
אורי שמרת: אז ההרשאות זה לפינות לשעות השהייה.
משה גפני: פנייה מס' 140 – חקלאות.
סיון ינקוביץ: הפנייה נועדה להעביר 3,3 מיליון שקלים לקרן המחקר החקלאי BARD – זו קרן משותפת ישראלית אמריקאית שתומכת במחקרים דו-לאומיים בחקלאות.
משה גפני: עבור תמיכה במחקרים דו-לאומיים בחקלאות, בהתאם להסכם הקרן ולמימון מקביל שניתן מממשלת ארצות-הברית, נתקבלה.
משה גפני: פנייה מס' 141.
סיון ינקוביץ: זה גם שלנו.
סיון ינקוביץ: זאת פנייה לתקצוב כוח-אדם למשרד החקלאות, בהתאם להסכם השכר שנחתם בין הנהלת המשרד לבין העובדים בשנה שעברה, ותוספת של שלושה תקנים לניהול חוק המספוא.
משה גפני: מאיפה התקנים האלה?
סיון ינקוביץ: מרזרבה.
משה גפני: שני תקנים קבועים יש לכם ואחד זמני?
סיון ינקוביץ: כן.
משה גפני: תגידי, ויש לכם כבר עובדים שהגיעו לזה?
סיון ינקוביץ: עובד אחד זו תהיה העסקה פנימית בתוך המשרד, מישהו שהתעסק בתחום דומה, ואחרים יצאו למכרזים.
אמנון כהן: אם אתה שואל אם יהיה חרדי שם, אני אומר לך כבר "לא".
משה גפני: לא יהיה חרדי.
אמנון כהן: לא יהיה חרדי.
שכיב מוראד שנאן: אני יכול לשאול אם זה יהיה דרוזי?
משה גפני: אתה יכול לשאול.
משה גפני: זה כמו שאני יכול לשאול אם יהיה חרדי – אותה השאלה.
אמנון כהן: אני אומר שהכי טוב ייבחר.
משה גפני: יש לי כמה סיפורים בעניין הזה.
משה גפני: והבקשה התקציבית לתקצוב פעולות כוח-אדם למשרד החקלאות בהתאם להסכם שכר שנחתם בין הנהלת המשרד לבין ועד העובדים ביום 22,5,2011, נתקבלו.
משה גפני: הפנייה והבקשה אושרו.
משה גפני: הכי טוב ייבחר – מצאנו את הכי טוב.
משה גפני: פניות 142, 143.
טמיר כהן: חינוך.
משה גפני: חינוך - למה עברת מקום?
אמנון כהן: הוא רוצה להיות עם החבר'ה.
אורי שמרת: הפנייה נועדה להעביר 5.8 מיליון שקלים "ממשרד התיירות למשרד החינוך לטובת פיתוח אכסניות נוער בישראל בהתאם לתוכנית חומש.
אורי שמרת: ..
אורי שמרת: של אגודת אכסניות הנוער".
אורי שמרת: תוכנית החומש לשנים 2010 עד 2014.
אמנון כהן: שיפוצים?
אורי שמרת: לאכסניות הנוער, אגודת אכסניות הנוער יש תוכנית חמש שנתית - -
אמנון כהן: שמה?
אורי שמרת: - - שבמהלך התוכנית הזאת הם משפצים ובונים אגפים חדשים באכסניות הנוער.
שכיב מוראד שנאן: באיזה אכסניות זה מתבצע?
אורי שמרת: יש לי את הרשימה.
אמנון כהן: תגיד לי עכשיו - למה משרד התיירות מתקצב את זה, למה משרד החינוך לא?
אמנון כהן: כי הם רוצים את זה יותר לתיירות?
אורי שמרת: לא, אכסניות הנוער זה מקום ללינה, הוא משמש גם - -
אורי שמרת: - - לטיולים שנתיים של תלמידים וגם לתיירים שבאים לארץ ורוצים ללון.
אמנון כהן: גם לתיירים.
יעקב אדרי: נציגת "רשות המים" הגיעה?
יעקב אדרי: רוצה שנעבור ל"רשות המים" עכשיו?
אמנון כהן: אתה טוב אתה, טוב אתה, אוהב אותך.
יעקב אדרי: בשמי ובשם ציון פניאן, שלא מרגיש טוב היום.
משה גפני: מה יש לו?
יעקב אדרי: לא מרגיש טוב.
אמנון כהן: מה עשית לו?
יעקב אדרי: מה עשית לו?
יעקב אדרי: הוא חולה בגלל, לא בגללי.
אמנון כהן: למה בגללי, אח שלי, למה?
משה גפני: פנייה מס' 104.
משה גפני: אתם לא יכולים להביא איזה משהו על "רשות המים" עכשיו?
משה גפני: משרד האנרגיה.
אורי שמרת: אפשר להציג?
משה גפני: 104 – כן.
אורי שמרת: משרד השיכון, הפנייה "נועדה לבצע שינויים פנימיים בתקציב משרד השיכון, שעיקרם העברת תקציב פעילות לרשות הבדואים ורשם הקבלנים".
אורי שמרת: מדובר ברשם הקבלנים בכ-700,000 שקלים לטובת מכרז לבקרה על חברות קבלניות, וברשות הבדואים מדובר בתקציב פעילות שוטף שעיקרו הסדרת ההתיישבות הבדואית בנגב.
משה גפני: למה אתה מציג את זה?
אורי שמרת: נבצר מרפרנט שיכון להגיע, תיאמתי אתו בטלפון את מהות הפנייה.
אמנון כהן: אה, בסדר.
משה גפני: פניות מס' 108, 109.
אמיר אדרי: הפנייה נועדה לתקצב "העסקת יועצים למשק החשמל" על מנת להנפיק אג"ח סחיר עבור חברת החשמל.
אמנון כהן: זו החלטה קודמת שעשית, זה עכשיו משליך לזה.
אמנון כהן: עכשיו צריך להוציא הנפקה - - -
אמיר אדרי: בהמשך לדיון הקודם.
אמנון כהן: אז להנפקה צריך מי שיוכשר, שיכין את ההנפקות.
משה גפני: אני לא מבין, אין ייעוץ משפטי שם ב"חברת החשמל"?
אמיר אדרי: אני יכול להסביר, שנייה.
אמיר אדרי: אנחנו בעצם משתמשים ביועצים על מנת לעבור על כל התשקיף.
אמיר אדרי: תשקיף של "חברת החשמל" זה דבר מאוד-מאוד גדול.
אמיר אדרי: אנחנו רוצים לבדוק בתור מדינה שהתשקיף תקין ושאין כאן השלכות שעלולות - - -
משה גפני: אין יועצים משפטיים בממשלה?
משה גפני: במשרד האנרגיה?
אמיר אדרי: יש, אבל אנחנו עובדים בלוח זמנים מאוד צפוף, מחר כבר - - -
משה גפני: זה משרד האנרגיה.
טמיר כהן: זה מאגף תקציבים.
משה גפני: הוא מאגף תקציבים.
אמיר אדרי: אני נציג אגף תקציבים.
משה גפני: זה משרד האנרגיה, נכון?
אורי שמרת: זה עבור "חברת החשמל", זה לא עבור משרד האנרגיה.
אורי שמרת: הפנייה היא עבור משרד האוצר.
אורי שמרת: רשות החברות הממשלתיות צריכה לבדוק - - -
משה גפני: מה משרד האנרגיה עושה באמצע?
אמיר אדרי: משרד האנרגיה לא קשור לפנייה הזאת.
אמיר אדרי: אין קשר למשרד האנרגיה.
אמיר אדרי: כמובן שזה משליך על "חברת החשמל".
משה גפני: מה זה "הסיכום בין המשרדים"?
שכיב מוראד שנאן: בין איזה משרדים יש סיכום?
אמיר אדרי: זה סיכום בין אגף תקציבים למשרד האוצר.
אמיר אדרי: זו פנייה בתוך משרד האוצר.